Խոջալուի արյունահեղություն

Խոջալուի արյունահեղությունը կամ Խոջալուի ջարդերը, Արցախյան ազատամարտի ժամանակ Իվանյան (Խոջալու) գյուղի ազատագրման ընթացքում տեղի ունեցած միջադեպ, որի ժամանակ սպանվել է ադրբեջանական քաղաքացիական բնակչություն։ Սպանություններն իրականացվելու վերաբերյալ շրջանառվում են տարբեր վարկածներ։

Ադրբեջանի այն ժամանակվա նախագահ Այազ Մութալիբովը հայտարարել է, որ արյունահեղության իրագործողները Ադրբեջանում գործող ռազմաքաղաքական որոշ ուժեր են։

 Նկարագրություն 
Արցախահայության գլխին օրեցօր ահագնացող վտանգը չեզոքացնելու նպատակով 1992 թվականին փետրվարի 26-27-ին Արցախի ինքնապաշտպանական ուժերը ազատագրեցին գյուղը։ Մինչև ռազմագործողության սկիզբը հայկական զինված ուժերը, բնակչությանը անվտանգ հեռացնելու նպատակով, Կարկառի հոսանքով դեպի Աղդամ միջանցք էին բացել։ Սակայն, քանի որ ամբոխի մեջ գտնվող ադրբեջանցի զինվորները կրակում են հայ զինվորների վրա, կրակ են բացել նաև ադրբեջանցի և մեշխեթցի թուրք քաղաքացիական անձանց վրա: Ադրբեջանի ազգային ճակատի զինյալները, իրենց հանրապետության նախագահ Այազ Մութալիբովին իշխանությունից հեռացնելու համար, Աղդամի ծայրամասում պղծում են նրանց դիակները և այս ամենի համար մեղադրում հայերին: Այազ Մութալիբովն ինքն էլ խոստովանել է դա այն ժամանակ: Այսօր ադրբեջանական քարոզչական մեքենան շարունակում է շահագործել վերոնշյալ իրադարձությունները:։

1992 թվականի հունվարին ադրբեջանական ուժերի կողմից Ստեփանակերտը հրետակոծելու համար բազա ծառայող Խոջալուն հայկական ուժերի կողմից շրջափակվեց։ Ադրբեջանցի բնակիչների մի մասն ինքնակամ լքեց  քաղաքը, սակայն կազմակերպված տարհանում չկազմակերպվեց։ Գրոհի պահին քաղաքի բնակչությունը տարբեր տվյալներով կազմում էր 2000-4000 մարդ։ Տարբեր տվյալներով, 1992թ․ փետրվարի 26-ին Հայաստանի զինված ուժերի և ԱՊՀ 366-րդ մոտոհրաձգային գնդի գործողությունների ընթացքում զոհվել են նվազագույնը 200 (առավելագույնը, ըստ ադրբեջանական աղբյուրների՝ 613) քաղաքացիական անձինք, այդ թվում՝ երեխաներ։

Արևմտյան երկրներն ու լրատվամիջոցներըն իրադարձությունը հիշատակում են «Խոջալուի արյունահեղություն» («Khojaly massacre») անվանմամբ։ Ադրբեջանական և թուրքական աղբյուրները երբեմն կատարվածը ներկայացնում են որպես ցեղասպանություն () կամ եղեռն ()։

 Մեկնաբանություններ 
Ադրբեջանի պաշտոնազուրկ նախագահ Այազ Մութալիբովի խոսքերով, այդ դեպքերը կազմակերպված էին իր ընդդիմադիրների կողմից, որպեսզի Ադրբեջանում հեղաշրջում անեին․ այսինքն՝ Ադրբեջանում գոյություն ունեին ուժեր, որոնք կազմակերպված կերպով զբաղվում էին Աղդամի ճանապարհին ընկած Խոջալուի բնակչների մարմինների պղծմամբ որպեսզի հետագայում այդ նկարները քաղաքական նպատակներով իր դեմ կարողանային օգտագործելАяз Муталибов. Изгнан из Азербайджана за правду о Ходжалы ։

 Ծանոթագրություններ 

 Արտաքին հղումներ 

 Խոջալու. Ադրբեջանի զեղծարարությունները ադրբեջանցիների վկայություններով
 Xocali.net

Կատեգորիա:Արցախյան պատերազմ
Կատեգորիա:1992 հակամարտություններ
Կատեգորիա:Ռազմական հանցագործություններ
Կատեգորիա:Ադրբեջանի պատերազմական հանցագործություններ
Կատեգորիա:1992 միջազգային հարաբերություններում